b"\n_START_ARTICLE_\nBourr\xc3\xa9e\n_START_SECTION_\nHist\xc3\xb2ria\n_START_PARAGRAPH_\nSembla que la borreia origin\xc3\xa0riament era una dansa cortesana i se'n tenen refer\xc3\xa8ncies escrites des del segle XVII. La primera menci\xc3\xb3 de la borreia com a ball popular la trobem en un escrit del 1665 de Clarmont d'Alv\xc3\xa8rnia._NEWLINE_La bourr\xc3\xa9e sembla haver estat elevada a dansa de cort en la segona meitat del segle XVI: els alvernesos n'havien fet una notable demostraci\xc3\xb3 amb motiu d'una festa en honor de Caterina de M\xc3\xa8dici. Aix\xc3\xb2 no obstant, l'Orch\xc3\xa9sographie (1589) de Thoinot Arbeau, obra fonamental per la coneixement de les danses antigues, no l'esmenta pas, tot i que el seu autor estava perfectament introdu\xc3\xaft en les festivitats parisenques._NEWLINE_Amb tot, cap a la meitat del segle XVI, la bourr\xc3\xa9e a dos temps, practicada ja en els salons, \xc3\xa9s integrada a la Suite instrumental en una forma estilitzada. Lully, Rameau, H\xc3\xa4ndel, Bach, en fan \xc3\xbas freq\xc3\xbcent. Aleshores es compon de dues parts amb repeticions, en un moviment r\xc3\xa0pid, alla breve (2/2), i comen\xc3\xa7a per la darrera negra d'un comp\xc3\xa0s."